ผู้บัญชาการตำรวจแห่งชาติ บินด่วนไปจังหวัดนครราชสีมา กำกับสถานการณ์เหตุทหารกราดยิงมีผู้เสียชีวิตและบาดเจ็บหลายคน
ผู้บัญชาการตำรวจแห่งชาติ บินด่วนไปจังหวัดนครราชสีมา กำกับสถานการณ์เหตุทหารกราดยิงมีผู้เสียชีวิตและบาดเจ็บหลายคนพลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วย พลตำรวจเอกสุวัฒน์ แจ้งยอดสุข รองผู้บัญชาการตำรวจแห่งชาติ นำกำลังหน่วยหนุมาน กองปราบปราม ขึ้นเฮลิคอปเตอร์บินด่วนไปที่จังหวัดนครราชสีมา เพื่อติดตามสถานการณ์ จ่าสิบเอกจักรพันธ์ ถมมา ใช้อาวุธปืนสงครามก่อเหตุกราดยิงในพื้นที่มีผู้เสียชีวิตและบาดเจ็บหลายราย และยังคงหลบอยู่ในห้างเทอมินอล 21 ด้าน พันตำรวจเอกกฤษณะ พัฒนเจิรญ รอง โฆษกสำนักงานตำรวจแห่งชาติ ขอความร่วมมือ หยุดแชร์ หรือ ส่งต่อภาพ คลิปวีดีโอผู้เสียชีวิต ที่เกี่ยวข้องกับเหตุการณ์กราดยิงในพื้นที่จังหวัดนครราชสีมาขณะที่ กองปราบปราม แจ้งผ่านเพจเฟซบุ๊คกองปราบปราม ว่า ขณะนี้ เจ้าหน้าที่ทุกภาคส่วน รวมถึง กองปราบปราม กำลังปฏิบัติหน้าที่อย่างเต็มกำลัง โดยประชาชนที่ยังอยู่ในห้างเทอมินอล 21 สามารถแจ้งข้อมูลเบาะแสของผู้ก่อเหตุผ่านทางเพจเฟซบุ๊คของกองปราบปราม โดยขอให้ปิดเสียงโทรศัพท์มือถือ และหลบซ่อนตัวด้วยความเงียบที่สุด